Source: http://docplayer.fi/2669849-Cupore-teattereiden-orkestereiden-ja-museoiden-valtionosuusuudistus-2008-2010-vaikutus-laitosten-talouteen-ja-toimintaan.html
Timestamp: 2018-05-20 20:32:01+00:00
Document Index: 6317621

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

cupore Teattereiden, orkestereiden ja museoiden valtionosuusuudistus : vaikutus laitosten talouteen ja toimintaan - PDF
cupore Teattereiden, orkestereiden ja museoiden valtionosuusuudistus : vaikutus laitosten talouteen ja toimintaan
Download "cupore Teattereiden, orkestereiden ja museoiden valtionosuusuudistus 2008 2010: vaikutus laitosten talouteen ja toimintaan"
1 cupore Teattereiden, orkestereiden ja museoiden valtionosuusuudistus : vaikutus laitosten talouteen ja toimintaan Hilppa Sorjonen, Minna Ruusuvirta Kulttuuripoliittisen tutkimuksen edistämissäätiö Cuporen verkkojulkaisuja 18/2013
2 Cuporen verkkojulkaisuja 18 Kulttuuripoliittisen tutkimuksen edistämissäätiö Kirjoittajat ja Kulttuuripoliittisen tutkimuksen edistämissäätiö Cupore ISBN ISSN Helsinki 2013
3 Tiivistelmä Valtionosuusjärjestelmään kuuluvien teattereiden, orkestereiden ja museoiden toiminnan volyymin kasvua ja kustannusten nousua kompensoitiin vuosina toteutetulla lakisääteisen valtionosuuden lisäyksellä, joka oli kolmen vuoden aikana 49,7 miljoonaa euroa ja lähes kaksinkertaisti laitosten valtion tuen. Kulttuuripoliittisen tutkimuksen edistämissäätiössä (Cupore) tutkittiin opetus- ja kulttuuriministeriön toimeksiannosta valtionosuuden lisäyksen vaikutuksia laitosten talouteen ja toimintaan. Aineistona olivat kaikkien valtionosuutta vuonna 2010 saaneiden 205 laitoksen vuosien tilinpäätökset ja laitosten johdolle kohdistettujen sähköisten lomakekyselyjen vastaukset. Valtionosuuden lisäyksen kohdentuminen valtionosuuden piirissä oleville laitoksille ei toteutunut kaikilta osin, sillä samana ajanjaksona valtionosuuden käytöstä päättävät kunnallisten laitosten ylläpitäjät vähensivät tukeaan laitokselle joissakin kunnissa valtionosuuden kasvua enemmän. Kunnan rahoitus laitoksille kasvoi vuosina kaikkiaan noin kolme prosenttia. Valtionosuuden lisäyksen myötä yksityisten laitosten tase vahvistui, oma pääoma kasvoi ja maksuvalmius koheni. Tilinpäätöstietojen mukaan valtionosuuden lisäys käytettiin pääasiassa henkilöstökuluihin, jotka kasvoivat sekä henkilöstön määrän lisäämisen että palkkatason nostamisen takia. Keskipalkka nousi kahdeksan prosenttia. Laitosten johdon mukaan lisäyksen tärkeimmät käyttökohteet olivat tuotantojen taiteellisen laadun, sisältöjen ja esillepanon laadun parantaminen sekä lisähenkilöstön palkkaaminen. Vuodesta 2007 vuoteen 2010 tuotantojen (teatteriesitykset, konsertit ja näyttelyt) määrä lisääntyi noin 400:lla (3 %), mutta käynnit laitosten esityksissä ja näyttelyissä vähenivät yli :lla (-3 %). Laitosten rahoitusrakenne tasapainottui valtionosuuden lisäyksen seurauksena. Vuodesta 2007 vuoteen 2010 valtion rahoituksen (valtionosuus ja harkinnanvaraiset avustukset) suhteellinen osuus kasvoi 23 prosentista 34 prosenttiin. Kunnan rahoituksen suhteellinen osuus pieneni 49 prosentista 42 prosenttiin ja laitosten omien tuottojen suhteellinen osuus 26 prosentista 23 prosenttiin. Muiden avustusten suhteellinen osuus, kaksi prosenttia, pysyi ennallaan. Laitosten johto piti valtionosuuden lisäyksen merkitystä toiminnalle olennaisena. Lisäys mahdollisti lisähenkilöstön palkkaamisen, minkä arvioitiin edistäneen erityisesti laadun parantamista. Yksityisten laitosten ja Etelä-Suomessa sijaitsevien laitosten johto koki lisäyksen merkityksen laitokselleen myönteisimmin. Samanaikaiset kunnan tuen supistukset kunnallisissa laitoksissa aiheuttivat kielteisiä arvioita. Lisäyksen yleisistä kulttuuripoliittisista vaikutuksista merkittävimpänä pidettiin taiteen ja kulttuurin toimijoiden toimintaedellytysten parantamista. Tulosten mukaan teattereiden, orkestereiden ja museoiden valtionosuuden lisäyksellä oli monia myönteisiä vaikutuksia, ja määrältään huomattavan lisäyksen voidaan uskoa toteuttaneen tarkoituksensa, joka oli valtionosuuden laskennallisena perustana olevan yksikköhinnan jälkeenjääneisyyden korjaaminen. Ottamalla aikaisempaa suuremman vastuun laitosten rahoittamisesta valtio vähensi talousvaikeuksissa olevien kuntien paineita kasvattaa laitosten rahoitusta. Lisäyksellä oli myös selkeä työllistävä vaikutus toimialalla. Valtionosuuden lisäyksen yhteydessä laitosten tuottavuus ja toiminnan kustannustehokkuus heikkenivät. Omien tuottojen kasvu ja erityisesti valtion tuen lisäys mahdollistivat suuremmat kulut, mutta tuotantojen määrä ja käyntimäärä eivät lisääntyneet samassa suhteessa. Toisin sanoen suuremmilla panoksilla ja kustannuksilla tuotos pysyi suunnilleen ennallaan. Tietyntyyppisiä laitoksia, kuten yksityisiä orkestereita, joiden henkilötyövuosimäärä oli melko pieni, lisäys näytti auttaneen kasvattamaan sekä tuotantojen että käyntien määrää. 3
4 Sisältö Tiivistelmä 3 1 Johdanto Tausta Toimeksianto, tutkimuskysymykset, aineisto ja analyysi Tutkimuksen viitekehys, rajaukset, aiemmat tutkimukset ja selvitykset Ohjausryhmä ja tutkijat Raportin rakenne 11 2 Valtionosuuden lisäys, kohdentuminen ja koetut vaikutukset Valtionosuuden lisäyksen toteutuminen ja tarkoitus Valtionosuuden lisäyksen kohdentuminen Valtionosuuden lisäyksen koetut vaikutukset Yhteenveto 22 3 Valtionosuuden lisäys ja muutokset laitosten taloudessa Tilikauden tulos Tuotot Kulut Rahoitusrakenne Yhteenveto 35 4 Valtionosuuden lisäys ja toiminnan kehittäminen Laitosten johdon arvio toiminnan muutoksista ja valtionosuuden lisäyksen käytöstä Laitosten johdon suhtautumistavat valtionosuuden lisäyksen käyttöön Laadun parantaminen Yleisötyö, erityisryhmien huomioiminen, yhteistyö ja kansainvälinen toiminta Tuotantomäärien ja käyntimäärien muutokset Tuottavuuden ja yksikkökustannusten muutokset Yhteenveto 63 5 Yhteenveto ja johtopäätökset Vastaukset tutkimuskysymyksiin Tulosten tarkastelu ja johtopäätökset Tutkimuksen rajoituksia 71 Lähteet Liitteet
5 Taulukoiden luettelo Taulukko 1.1 Teatterit, orkesterit ja museot sekä yksityiset ja kunnalliset laitokset AVI-alueittain 2010 (Pohjois-Suomi ja Lappi yhdistetty) 7 Taulukko 1.2 Kyselyjen vastausmäärät ja vastausprosentit vastaajan organisaation ja aseman mukaan 8 Taulukko 2.1 Lakisääteinen valtionosuus laitosryhmittäin (1 000 euroa) 13 Taulukko 2.2 Valtionosuuden yhteenlaskettu lisäys ja lisäyksen keskiarvo kvintiileittäin (euroa) 13 Taulukko 2.3 Laitosjohtajien vastaukset väittämään "Valtionosuuden lisäys kohdennettiin täysimääräisenä laitoksellemme." 15 Taulukko 2.4 Kunnan tuen muutos ylläpitäjittäin vuosina Taulukko 2.5 Kunnan tuen muutos julkisyhteisön ylläpitämissä laitoksissa AVI-alueittain vuosina Taulukko 3.1 Laitosten tilikauden tulos (1 000 euroa) 25 Taulukko 3.2 Yksityisten laitosten taloudellinen asema (1 000 euroa) 26 Taulukko 3.3 Kulut (1 000 euroa) 28 Taulukko 3.4 Henkilöstökulut (1 000 euroa) ja henkilötyövuodet 2007 ja Taulukko 3.5 Keskipalkka laitosryhmittäin 2007 ja 2010 (euroa) 30 Taulukko 3.6 Tilavuokrat 2007 ja 2010 (1 000 euroa) 32 Taulukko 3.7 Yksityisten laitosten poistot suhteessa taseen pysyviin vastaaviin (1 000 euroa) 33 Taulukko 3.8 Kokonaisrahoitus (1 000 euroa) 34 Taulukko 3.9 Kunnan rahoitus ja avustukset (1 000 euroa) 35 Taulukko 4.1 Faktorianalyysi: laitosjohdon suhtautumista valtionosuuden lisäykseen kuvaavat ulottuvuudet 42 Taulukko 4.2 Klusterianalyysi: neljä eri tavoin valtionosuuden lisäykseen suhtautuvaa laitosryhmää 43 Taulukko 4.3 Klusterianalyysi: eri klustereihin kuuluvien laitosten suhteelliset osuudet laitostyypeittäin ja ylläpitäjän mukaan 43 Taulukko 4.4 Laitosten tuotantomäärä (teatteriesitykset, konsertit ja näyttelyt) Taulukko 4.5 Teattereiden uudet tuotannot (ensi-illat) sekä teattereiden ja orkestereiden kantaesitykset 2007 ja Taulukko 4.6 Museoiden kokoelmat, ulkomailla olleet näyttelyt ja julkaisut Taulukko 4.7 Käynnit laitosryhmittäin (1 000) 58 Taulukko 4.8 Laitosten tuottavuus 2007 ja Taulukko 4.9 Esitys- ja näyttelykohtaiset henkilöstökulut (yksikkötyökustannus) laitosryhmittäin 2007 ja 2010 (euroa) 61 Taulukko 4.10 Käyntikohtaiset kulut laitosryhmittäin (euroa) 62 Kuvioiden luettelo Kuvio 1.1 Malli voittoa tavoittelemattoman kulttuuriorganisaation tuloksellisuuden mittaamiseksi 9 Kuvio 2.1 Laitosten johdon vastaukset väittämään Valtionosuuden lisäys kohdennettiin täysimääräisenä laitoksellemme. 14 Kuvio 2.2 Laitosten johdon arvio lisäyksen merkityksestä. Vastausten keskiarvot 19 Kuvio 2.3 Laitosten johdon arvio lisäyksen merkityksestä AVI-alueittain. Vastausten keskiarvot 22 Kuvio 3.1 Tuotot laitosryhmittäin (1 000 euroa) 27 Kuvio 4.1 Laitosten johdon arviot toiminnan muutoksista vuosina Vastausten keskiarvot 38 Kuvio 4.2 Laitosten johdon arvio valtionosuuden lisäyksen käyttökohteista. Vastausten keskiarvot 40 Kuvio 4.3 Laitosten tuotantomäärä (teatteriesitykset, konsertit ja näyttelyt) Kuvio 4.4 Laitosten kokonaiskäyntimäärä Kuvio 4.5 Kunnallisten ja yksityisten laitosten tuottavuuden muutos vuodesta 2007 vuoteen 2010 (%) 60 Kuvio 4.6 Kunnallisten ja yksityisten laitosten esitys- ja näyttelykohtaisten henkilöstökulujen (yksikkötyökustannus) muutos vuodesta 2007 vuoteen 2010 (%) 61 5
6 1 Johdanto Tässä luvussa esitetään teattereiden, orkestereiden ja museoiden vuosien valtionosuus- uudistuksen vaikutuksia koskevan tutkimuksen tausta, tutkimuskysymykset, aineistot ja analyysimenetelmät sekä tutkimuksen viitekehys. Tutkimuksen toimeksiantaja on opetus- ja kulttuuriministeriö. 1.1 Tausta Teattereiden, orkestereiden ja museoiden 1990-luvulla luodun valtionosuusjärjestelmän mukaisesti valtionosuutta myönnetään laitosten käyttökustannuksiin. Kulttuuripalveluita rahoittaessaan valtio pyrkii turvaamaan niiden tasapuolisen tarjonnan ja saatavuuden eri väestöryhmille koko maassa. Järjestelmässä yhdistyvät lakisääteisyys ja harkinta. Järjestelmän piiriin hyväksytyllä laitoksella on lakisääteinen oikeus saada valtionosuutta, mutta hyväksyessään laitoksia lain piiriin sekä jakaessaan henkilötyövuosia laitoksille valtio (opetusja kulttuuriministeriö) käyttää harkintaa. (Opetus- ja kulttuuriministeriö 2010, 9.) Valtionosuuden laskenta perustuu valtion talousarviossa vuosittain päätettävään toimialakohtaiseen henkilötyövuoden yksikköhintaan ja toiminnan laajuutta kuvaavien laskennallisten henkilötyövuosien määrään. Järjestelmää uudistettiin vuonna 2005 opetus- ja kulttuuritoimen rahoituslain uudistuksen yhteydessä yksikköhintaa kasvattamalla. Vuoden 2008 alusta lukien henkilötyövuoden yksikköhinnat ovat perustuneet laitosten ilmoittamiin toteutuneisiin käyttökustannuksiin ja yksikköhinta tarkistetaan kustannustasoa vastaavaksi joka neljäs vuosi. Välivuosina yksikköhintoihin tehdään vain indeksitarkistukset. (Opetusministeriö 2009, 9, 13.) Teatterit, orkesterit ja museot saavat pääsääntöisesti valtionosuutta 37 prosenttia henkilötyövuoden yksikköhinnasta. Valtakunnallisesti merkittäväksi katsotut teatterit saavat 60 prosenttia ja maakuntamuseot, aluetaidemuseot ja valtakunnalliset erikoismuseot 47 prosenttia henkilötyövuoden yksikköhinnasta. Laitoskohtaisesta henkilötyövuosimäärästä päättää opetus- ja kulttuuriministeriö talousarvion mukaan käytettävissä olevan henkilötyövuosimäärän puitteissa. (Opetusministeriö 2009, 9.) Laitosten toiminnan volyymin kasvua ja kustannusten nousua kompensoitiin vuosina toteutetulla lakisääteisen valtionosuuden lisäyksellä. Lisäys oli kolmen vuoden aikana 49,7 miljoonaa euroa, 80 prosenttia verrattuna vuoteen Valtionosuusjärjestelmään kuuluvien teattereiden, orkestereiden ja museoiden henkilötyövuoden yksikköhinnan kasvattamisen seurauksena määräraha nousi 62,1 miljoonasta eurosta 111,8 miljoonaan euroon vuodesta 2007 vuoteen Opetusministeriön asettama työryhmä seurasi laitosten valtionosuusuudistuksen toteutumista vuosina 2008, 2009 ja Työryhmä selvitti valtionosuuden kohdentumista osoitettuun tarkoitukseen sekä laitosten rahoitusrakenteen muutoksia laitoksille kohdistettujen kyselyjen ja laitosten ilmoittamien talousarviotietojen avulla (Opetusministeriö 2008 ja 2009; Opetus- ja kulttuuriministeriö 2010). Työryhmä ehdotti laajemman vaikuttavuusarvioinnin teettämistä vuoden 2010 jälkeen (Opetusministeriö 2009). Opetus- ja kulttuuriministeriö tilasi Kulttuuripoliittisen tutkimuksen edistämissäätiöltä (Cupore) keväällä 2010 tilin- 6
7 päätöstietoihin perustuvan tutkimuksen valtionosuusuudistuksen vaikutuksista mm. laitosten toimintaan ja henkilötyövuosikehitykseen sekä valtionosuuden korotusten kohdentumisesta valtionosuuden piirissä oleville laitoksille. 1.2 Toimeksianto, tutkimuskysymykset, aineisto ja analyysi Opetus- ja kulttuuriministeriön toimeksiannon (LIITE 1) mukaisesti tutkimushankkeessa arvioitiin, miten vuosien määrärahalisäys vaikutti valtionosuusjärjestelmän piiriin kuuluvien teattereiden, orkestereiden ja museoiden talouteen, henkilöstöön, tuotantoihin ja kokoelmiin sekä toimintaan. Hankkeessa arvioitiin kaikkien vuonna 2010 valtionosuusjärjestelmän piirissä olleiden 205 laitoksen taloutta ja toimintaa tilinpäätöstietojen ja lomakekyselyn avulla. Tutkimuksessa haettiin vastauksia seuraaviin kysymyksiin: 1. Kohdentuiko valtionosuuden lisäys osoitettuun tarkoitukseen, toisin sanoen valtionosuuden piirissä oleville laitoksille? 2. Miten laitokset käyttivät valtionosuuden lisäyksen? 3. Miten laitosten toiminta muuttui? 4. Miten laitosten rahoitusrakenne muuttui? 5. Miten laitosten johto koki valtionosuuden lisäyksen vaikuttaneen laitosten toimintaan? Kaikilta laitoksilta pyydettiin ja saatiin vuosien tilinpäätösaineisto. Tutkimuksessa mukana olevien laitosten luettelo on liitteenä (LIITE 2). Taulukossa 1.1 laitokset on eritelty laitostyypeittäin, ylläpitäjän mukaan kunnallisiin ja yksityisiin laitoksiin sekä sijainnin mukaan aluehallintovirastoalueittain (AVI-alue). Taulukko 1.1 Teatterit, orkesterit ja museot sekä yksityiset ja kunnalliset laitokset AVI-alueittain 2010 (Pohjois-Suomi ja Lappi yhdistetty) AVI-alue Yhteensä Teatterit Orkesterit Museot Yksityiset Kunnalliset Etelä-Suomi Lounais-Suomi Itä-Suomi Länsi- ja Sisä-Suomi Pohjois-Suomi ja Lappi YHTEENSÄ Raportin taulukoissa ovat vuosina mukana vain ne laitokset, jotka saivat valtionosuutta vuonna Neljä uutta laitosta hyväksyttiin valtionosuusjärjestelmään ajanjaksolla : Tampereen Komediateatteri vuonna 2008 sekä Lusto Suomen metsämuseo, Raision museo Harkko ja Suomen maatalousmuseo Sarka vuonna Yhden laitoksen ylläpitäjä muuttui yksityisestä kunnalliseksi. Lounais-Hämeen kotiseutuja museoyhdistys ry:n Forssan kulttuurihistorialliset museot siirtyi Forssan kaupungille vuonna Yksityisten laitosten (yhdistykset, osakeyhtiöt, säätiöt) ja kuntien omistamien liikelaitosten tilinpäätösaineisto käsittää tuloslaskelman ja taseen liitetietoineen sekä toimintakertomuksen. Kuntien ja maakuntahallinnon tai -liiton ylläpitämiltä laitoksilta, jotka eivät ole itsenäisiä kirjanpitovelvollisia, 7
8 saatiin tuloslaskelman muotoiset kirjanpidon tulosteet ja toimintakertomus ko. vuosilta. Muutamat kuntien ylläpitämät laitokset, joita käsiteltiin taseyksikkönä kunnan kirjanpidossa, toimittivat oman tuloslaskelman ja taseen. Tilinpäätöksessä tulot merkitään tuloslaskelmaan tuotoiksi. Tuotoista vähennetään kuluina ne menot, joista ei todennäköisesti kerry enää vastaavaa tuloa, sekä menetykset. Menot, joihin sisältyy tulonodotuksia, merkitään taseeseen ja hankintameno aktivoidaan ja kirjataan suunnitelman mukaan poistoina kuluksi vaikutusaikanaan, lähtökohtaisesti enintään viidessä vuodessa. Tuloslaskelmassa tuotot ilmoitetaan arvonlisäverottomina. Kulut (ostomenot, varastojen muutokset) ilmoitetaan tuloslaskelmassa verottomina, jos ostoihin sisältyvän arvonlisäveron saa vähentää tilitettävästä arvonlisäverosta, ja verollisina, jos arvonlisäveroa ei saa vähentää. (Leppiniemi ja Kykkänen 2005, 47, 55, 74.) Arvonlisäveroa, joka sisältyy ei-verovelvollisten laitosten kuluihin, ei ole eritelty laskelmissa. Tuloslaskelmasta ja taseesta selvitettiin, miten laitosten tuotot, kulut, rahoitus ja rahoitusasema muuttuivat verrattuna uudistusta edeltäneeseen kahteen vuoteen kaikissa laitoksissa ja eri laitosryhmissä (teatterit, orkesterit, museot; kunnalliset ja yksityiset laitokset). Tilinpäätöstiedot vuosilta muunnettiin Excel-taulukkomuotoon ja analysoitiin SPSS-tilastointiohjelmalla. Sen jälkeen laitosten toiminnan sisällöllisiä muutoksia selvitettiin toimintakertomuksen tietojen ja kahden kyselytutkimuksen avulla. Toiminnan sopeuttamista valtionosuuden lisäyksen seurauksena ja lisäyksen käyttöä sekä laitoksen omien ja yleisten kulttuuripoliittisten tavoitteiden saavuttamisen edistämistä tutkittiin laitosten johdolle kohdistettujen sähköisten lomakekyselyjen (Surveypal) avulla (ks. LIITE 5 A). Ensimmäinen kysely toteutettiin Lomakkeen laadinnassa hyödynnettiin tilinpäätösanalyysin tuloksia. Lomaketta testattiin kuuden laitoksen johtajan kanssa. Korjattu lomake lähetettiin kaikkien laitosten johdolle (N = 205). Kyselyyn vastattiin anonyymisti. Kahden muistutuskirjeen jälkeen vastauksia oli yhteensä 180 laitokselta ja vastausprosentti oli 88 (taulukko 1.2). Vain 25 laitoksen johto jätti vastaamatta kyselyyn. Aineisto analysoitiin SPSS-tilastointiohjelmalla (keskiarvot, ristiintaulukoinnit, faktorianalyysi, klusterianalyysi). Taulukko 1.2 Kyselyjen vastausmäärät ja vastausprosentit vastaajan organisaation ja aseman mukaan (N = 205 ja 87) 1. kysely 2. kysely Vastaajan organisaatio Vastauksia Vastaus-% Vastauksia Vastaus-% Teatterit 52 (N=57) (N=31) 68 Orkesterit 20 (N=27) (N=14) 93 Museot 108 (N=121) (N=42) 74 Kunnalliset laitokset 84 (N=97) (N=25) 72 Yksityiset laitokset 96 (N=108) (N=62) 76 KAIKKI N Vastaajan asema % % Johtaja Muu (talouspäällikkö tms.) Ei tiedossa KAIKKI N
9 Toisessa kyselyssä, joka myös toteutettiin sähköisenä (Surveypal) , pyydettiin vapaamuotoiset, anonyymit vastaukset laadun parantamiseen liittyneistä toimenpiteistä (ks. LIITE 5 B). Lomake lähetettiin 87 laitosjohtajalle, jotka olivat vastanneet ensimmäisessä kyselyssä laitoksensa käyttäneen erittäin paljon tai melko paljon valtionosuuden lisäystä laadun parantamiseen. Vastaus saatiin 65 laitoksesta ja vastausprosentti oli 75 (ks. taulukko 1.2). Aineisto luokiteltiin käyttötavoittain raportointia varten. 1.3 Tutkimuksen viitekehys, rajaukset, aiemmat tutkimukset ja selvitykset Kulttuuriorganisaatioiden toiminnan tuloksellisuutta (performance) voidaan arvioida laitostasolla, yksilötasolla tai yhteiskunnan tasolla. Kuviossa 1.1 esitetään tutkimuksen viitekehysmalli, joka perustuu Epsteinin ja McFarlanin (2011, 29) kehittämään malliin voittoa tavoittelemattoman organisaation tuloksellisuuden osatekijöiden välisistä kausaalisuhteista. Tämän tutkimuksen kohteena ovat tuloksellisuuteen vaikuttavat kulttuuriorganisaation sisäiset osatekijät: panokset (inputs), toimenpiteet (activities) ja tuotokset (internal and external outputs). Tavoitteena on tutkia, minkälaisia muutoksia panostason resurssilisäyksestä (valtionosuuden lisäys) seuraa organisaation toimenpiteisiin (tuotantoprosessiin) sekä sisäisiin ja ulkoisiin tuotoksiin (tuotantoihin, osallistujamääriin ja tuottoihin). Kuvio 1.1 Malli voittoa tavoittelemattoman kulttuuriorganisaation tuloksellisuuden mittaamiseksi Mittauksen taso Esimerkkejä tuloksellisuustekijöistä Vaikutukset (Yhteisö, yhteiskunta) Kulttuurin muutos Kulttuuriperinnön säilyttäminen Tuloksellisuus yhteiskunnassa Lopputulema (Yksilö) Luova kasvu, tietämyksen ja taitojen kasvu, rentoutuminen, tyytyväisyys Kävijät, osallistujat Tuotokset (Sisäiset / Ulkoiset) Ensi-illat Tapahtumat Esitykset, konsertit, näyttelyt Tuotot Toimenpiteet Yleisötyö Esitys-, konserttija näyttelytuotanto Tutkimustyö Kokoelmatyö Tuloksellisuus laitoksessa Tuotantojärjestelmät ja infrastruktuuri Panokset Tuloksellisuusmittausjärjestelmä Strategia Resurssit ml. valtionosuus Sisäinen ympäristö Missio ja visio 9
10 Tässä tutkimuksessa ei tutkita sitä, minkälaisia muutoksia kulttuuriorganisaation tuotokset aiheuttavat toiminnan kohteena oleviin yksilöihin ja heidän käyttäytymiseensä (lopputulema, outcome), eikä lopputuleman tuloksena syntyneitä vaikutuksia (impacts) yhteisössä ja yhteiskunnassa. Tässä tutkimuksessa ei myöskään tutkita, kuinka hyvin organisaatio vastaa sidosryhmiensä, kuten asiakkaiden, taiteilijoiden ja rahoittajien tavoitteisiin, vaatimuksiin ja odotuksiin, jolloin kyse olisi vaikuttavuuden (effectiveness, ks. esim. Pfeffer ja Salancik 1978, 11, 89) tutkimisesta tai arvioinnista. Organisaatiotason tuloksellisuuden lisäksi kartoitetaan kuitenkin resurssilisäyksen yleisiä kulttuuripoliittisia vaikutuksia kulttuurilaitosten johdon näkemysten avulla. Aikaisempien teoreettisten tutkimusten mukaan kulttuuriorganisaatioiden johto painottaa valinnoissa ja päätöksentekotilanteissa ensisijaisesti taiteellista laatua, tuotantomäärää, käyntimäärää, budjetin, johdon oman arvostuksen ja hyvinvoinnin sekä kulujen maksimointia tai laitoksen eloonjäämistä (DiMaggio 1987; Frey ja Meier 2006; Frey ja Pommerehne 1989; Hansmann 1980; 1981; 1987; Luksetich ja Lange 1995; Throsby 1994). Tutkittaessa valtion rahoituksen vaikutuksia empiirisesti ovat tulokset olleet ristiriitaisia. Yhdysvalloissa Pompe ym. (2011) osoittivat, että liittovaltion ja osavaltion rahoitus ei vaikuttanut ohjelmistovalintoihin sinfoniaorkestereissa, ja myös Luksetichin ja Hughesin (2008) tulosten mukaan amerikkalaisten sinfoniaorkestereiden ohjelmiston sisältöön valtion tuen lisäyksellä oli vähäinen vaikutus. Piercen (2000) tulokset taas osoittivat, että osavaltion rahoitus lisäsi oopperassa ohjelmiston tavanomaisuutta ja liittovaltion rahoitus rohkaisi ottamaan riskejä. Englantilaisten teattereiden ohjelmistosuunnitteluun valtion tuella oli innovatiivisuutta lisäävä vaikutus (O Hagan ja Neligan 2005). Eurooppalaisissa museoissa julkinen rahoitus ei lisännyt innovatiivisuutta esim. teknologian käytössä ja rajoitti erityisesti organisaatioiden muutosta, mutta edisti sosiaalisten tavoitteiden, kuten kokoelmien säilyttämisen ja kulttuurin levittämisen saavuttamista (Camarero ym. 2011). Amerikkalaisissa museoissa liittovaltion tuki oli yhteydessä kierto- ja teemanäyttelyiden ja suurten menestysnäyttelyiden lisääntymiseen (Alexander 1996). Tässä tutkimuksessa valtionosuuden lisäyksen käyttöä pyritään arvioimaan edellä mainittujen tutkimustulosten pohjalta siltä osin kuin käytettävissä oleva aineisto mahdollistaa arvioinnin. Valtionosuusjärjestelmän piiriin kuuluvien teattereiden, orkestereiden ja museoiden tilinpäätösaineistoon perustuvaa selvitystä tai tutkimusta valtionosuuden käytöstä ei ole tiettävästi tehty aikaisemmin. Valtionosuuden uudistuksen seurantatyöryhmä selvitti kasvaneen valtionosuuden kohdentumista laitosten toimintaan uudistuksen ensimmäisenä vuonna 2008 laitoksille kohdistetun kyselyn avulla (Opetusministeriö 2008) sekä laitosten rahoitusrakenteen muutosta vuosina 2007, 2008, 2009 ja 2010 laitoksilta kerättyjen talousarviotietojen pohjalta (Opetusministeriö 2009 ja Opetus- ja kulttuuriministeriö 2010). Valtionosuutta saavien teattereiden, orkestereiden ja museoiden tulojen, menojen ja toiminnan avainlukujen kehitystä vuosina on selvitetty Cuporessa tilastotietojen perusteella (Ruokolainen 2012a, 2012b, 2012c). Raportit, jotka ovat osa vuosien valtionosuusuudistuksen vaikutusten tutkimusta, on julkaistu Cuporen verkkojulkaisuina. 10
11 1.4 Ohjausryhmä ja tutkijat Tutkimushankkeen ohjausryhmässä olivat kulttuuriasiainneuvokset Tiina Eerikäinen, Päivi Salonen, Katri Santtila ja Mervi Tiensuu-Nylund opetus- ja kulttuuriministeriöstä, osastonjohtaja Elina Anttila Museovirastosta ( saakka), kehittämispäällikkö/kehittämisjohtaja Pirjo Hamari Museovirastosta ( alkaen), erityisasiantuntija Ditte Winqvist Suomen Kuntaliitosta, projektikoordinaattori Viivi Seirala Suomen Kuntaliitosta (vuoden 2011 loppuun saakka) sekä Cuporen tutkimusjohtaja Ritva Mitchell. Ohjausryhmän puheenjohtajana toimi Ritva Mitchell. Ohjausryhmä kokoontui viisi kertaa. Tutkimushankkeesta vastasi erikoistutkija Hilppa Sorjonen. Tutkija Minna Ruusuvirta toimi hankkeessa alkaen ja tutki erityisesti valtionosuuslaitosten vuokrakulujen ja toiminnan sisällöllisiä muutoksia (ks. alaluku 3.3 Vuokrakulut ja alaluku 4.4). Kvantitatiivisten tutkimusmenetelmien asiantuntijana toimi dosentti, KTT Sami Kajalo Aalto-yliopistosta. 1.5 Raportin rakenne Luvussa 2 esitellään valtionosuuden lisäys laitosryhmittäin ja tarkastellaan sen kohdentumista laitoksille sekä johdon arvioita lisäyksen vaikutuksista. Luvussa 3 kuvataan, miten laitosten tuotot, kulut ja rahoitusrakenne muuttuivat. Luvussa 4 raportoidaan ensin laitosten johdon arviot toiminnan muutoksista, valtionosuuden lisäyksen käytöstä ja laadun parantamiseen liittyvistä toimenpiteistä, sitten joidenkin toiminnan osa-alueiden muutokset valtionosuuden lisäyksen yhteydessä ja lopuksi tuotanto- ja käyntimäärien sekä tuottavuuden ja yksikkökustannusten muutokset. Yhteenveto ja johtopäätökset ovat luvussa 5. 11
12 2 Valtionosuuden lisäys, kohdentuminen ja koetut vaikutukset Teattereiden, orkestereiden ja museoiden valtionosuuden laskentaa uudistettiin opetus- ja kulttuuritoimen rahoituslain uudistuksen yhteydessä vuonna Uudistus, joka merkitsi laitosten valtionosuuden huomattavaa kasvua, toteutettiin vuosina Tässä luvussa selostetaan ensin lyhyesti uudistukseen johtaneet syyt ja todetaan valtionosuuden lisäykselle asetetut tavoitteet ja lisäyksen suuruus laitosryhmittäin. Sen jälkeen arvioidaan laitoksilta saatujen aineistojen avulla valtionosuuden kohdentumista laitoksille. Lisäksi kuvataan laitosten johdolle kohdistettujen kyselyjen pohjalta, miten johto koki valtionosuuden lisäyksen vaikuttaneen laitosten toimintaan ja mitkä olivat johdon arvion mukaan lisäyksen yleiset kulttuuripoliittiset vaikutukset. 2.1 Valtionosuuden lisäyksen toteutuminen ja tarkoitus Vuodesta 1993 alkaen voimassa ollutta teattereiden, orkestereiden ja museoiden valtionosuusjärjestelmää (ks. tarkemmin esim. Heiskanen ym. 2005, 182; Ruokolainen 2012a, 2012b ja 2012c) on pidetty pääosin toimivana. Kritiikki on kohdistunut lähinnä laskennallisen henkilötyövuosimäärän ja yksikköhinnan tasoon. Vuonna 2003 tehdyssä opetusministeriön selvityksessä teattereiden valtionosuusjärjestelmän puutteeksi todettiin mm. toteutuneiden henkilötyövuosien ja laskennallisten henkilötyövuosien välinen vaje sekä se, ettei teattereiden henkilötyövuoden yksikköhintaan ollut tehty vuoden 1996 jälkeen indeksitarkistuksia toisin kuin orkestereiden ja museoiden yksikköhintoihin (Opetusministeriö 2003, 36). Myös museopoliittisen toimikunnan mietinnössä vuodelta 1999 todettiin museoiden toteutuneiden ja laskennallisten henkilötyövuosien välinen ero ja esitettiin museoiden laskennallisen henkilötyövuosimäärän korottamista vastaamaan todellista tilannetta (MUSEO 2000, 42-43). Koska henkilötyövuoden yksikköhintaa ei laskettu kunkin laitosmuodon omien käyttökustannusten pohjalta, teattereiden yksikköhinnan arvioitiin vuonna 2005 olleen 33 prosenttia, orkestereiden yksikköhinnan 30 prosenttia ja museoiden yksikköhinnan 42 prosenttia alhaisemman verrattuna toteutuneiden kustannusten pohjalta laskettuun yksikköhintaan. (HE 88/2005 vp., 22.) Opetus- ja kulttuuritoimen rahoituksesta annetun lain muutoksen yhteydessä teattereiden, orkestereiden ja museoiden rahoitusjärjestelmää esitettiin muutettavaksi siten, että valtionosuuden perusteena olevat yksikköhinnat lasketaan joka neljäs vuosi taide- ja kulttuurilaitosmuodoittain toteutuneiden valtakunnallisten kokonaiskustannusten pohjalta ja kaikkien kolmen laitosryhmän yksikköhintoja tarkistetaan vuosittain lakisääteisesti kustannustason muutosten mukaisesti (HE 88/2005 vp.). Rahoituslain muutosesitys hyväksyttiin vuonna 2005 ja sen säännöksiä laitosten yksikköhintojen laskemisesta sovellettiin ensimmäisen kerran määrättäessä vuoden 2008 valtionosuuksia (ks. L 1071/2005 vp.). Muutoksen seurauksena valtionosuusjärjestelmään kuuluvien teattereiden, orkestereiden ja museoiden toiminnan volyymin kasvua ja kustannusten nousua kompensoitiin vuosina toteutetulla lakisääteisen valtionosuuden lisäyksellä. Kolmen vuoden yhteenlaskettu lisäys oli 49,7 miljoonaa euroa (taulukko 2.1) ja kokonaisuudessaan valtionosuus lähes kaksinkertaistui. 12
13 Taulukko 2.1 Lakisääteinen valtionosuus laitosryhmittäin (1 000 euroa) Laitosryhmä Lisäys vuodesta 2007 Lisäys % 2007/2006 Lisäys % 2008/2007 Lisäys % 2009/2008 Lisäys % 2010/2009 Lisäys % 2010/2007 Teatterit Orkesterit Museot Kunnalliset laitokset Yksityiset laitokset Kaikki laitokset N ,0 0,5 0,0 1,5 2 Vuoden 2007 tasoon verrattuna teattereiden valtionosuus kasvoi kolmen vuoden aikana 23,2 miljoonaa euroa (75 %), orkestereiden valtionosuus 8,1 miljoonaa euroa (65 %) ja museoiden valtionosuus 18,4 miljoonaa euroa (98 %). Museoiden henkilötyövuoden yksikköhinta oli jäänyt eniten jälkeen toteutuneesta kustannuskehityksestä, joten museoiden valtionosuutta kasvatettiin suhteellisesti eniten (Opetus- ja kulttuuriministeriö 2010, 11). Kunnallisten laitosten valtionosuus lisääntyi kaikkiaan 25,2 miljoonaa euroa (76 %) ja yksityisten laitosten valtionosuus 24,6 miljoonaa euroa (85 %). Toteutunut määrärahalisäys oli huomattava, sillä laitosten valtionosuus kasvoi lähes kaksinkertaiseksi kolmen vuoden aikana. Jos määräraha olisi kasvanut vain valtionosuuksien indeksitarkistuksen mukaan, kokonaislisäys olisi ollut 7,5 miljoonaa euroa (LIITE 4, taulukko 1). Valtionosuusjärjestelmään kuuluvien taide- ja kulttuurilaitosten rahoituksen jälkeenjääneisyyttä toteutuneista kustannuksista (ks. Opetusministeriö 2009, 10) korjattiin näin ollen noin 42,2 miljoonalla eurolla. Vuosien yhteenlaskettu laitoskohtainen valtionosuuden lisäys vaihteli eurosta euroon (taulukko 2.2). Keskimäärin laitoskohtainen lisäys oli euroa. Taulukossa 2.2 laitokset on jaettu viiteen ryhmään valtionosuuden lisäyksen suuruuden mukaan. Yli puolet museoista kuului kahteen alimpaan kvintiiliin, joissa kolmen vuoden yhteenlaskettu keskimääräinen lisäys oli alle euroa. Ylimmässä kvintiilissä, johon kuului kolmannes teattereista ja orkestereista, mutta alle 10 prosenttia museoista, lisäys oli keskimäärin yli euroa. Taulukko 2.2 Valtionosuuden yhteenlaskettu lisäys ja lisäyksen keskiarvo kvintiileittäin (euroa) Alaraja Yläraja Keskiarvo Laitosten lkm Teatterit Orkesterit Museot Yksityiset Kunnalliset 1. kvintiili kvintiili kvintiili kvintiili kvintiili KAIKKI
cupore Teattereiden, orkestereiden ja museoiden valtionosuusuudistus 2008 2010: vaikutus laitosten talouteen ja toimintaan Hilppa Sorjonen, Minna Ruusuvirta Kulttuuripoliittisen tutkimuksen edistämissäätiö
cupore Tanssiryhmien ja -tuotantokeskusten valtionosuuslisäys 2008 2010: vaikutus talouteen ja toimintaan Hilppa Sorjonen
cupore Tanssiryhmien ja -tuotantokeskusten valtionosuuslisäys 2008 : vaikutus talouteen ja toimintaan Hilppa Sorjonen Kulttuuripoliittisen tutkimuksen edistämissäätiö Cuporen verkkojulkaisuja 21/2013 Cuporen
TOIMINNAN TULOKSELLISUUS MUSEOIDEN, TEATTEREIDEN JA ORKESTEREIDEN VALTIONOSUUSJÄRJESTELMÄSSÄ
TOIMINNAN TULOKSELLISUUS MUSEOIDEN, TEATTEREIDEN JA ORKESTEREIDEN VALTIONOSUUSJÄRJESTELMÄSSÄ Tavoite Kulttuuripolitiikan keskeinen tavoite on kaikkien väestö- ja kansalaisryhmien kulttuuriosallistumisen
Museoiden, teattereiden ja orkestereiden valtionosuusuudistus Väliraportti
Opetusministeriö Kulttuuri Undervisningsministeriet Museoiden, teattereiden ja orkestereiden valtionosuusuudistus 2008 2010 -Väliraportti Opetusministeriön työryhmämuistioita ja selvityksiä 2008:21 Opetusministeriön
Hallituksen esitys Eduskunnalle laiksi museolain 1 ja 2 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi museolakia. Laissa tarkistettaisiin museon valtionosuuden saamisen
Helsingin kaupunki Esityslista 6/ (5) Kaupunginhallitus Sj/
Helsingin kaupunki Esityslista 6/2017 1 (5) Päätöshistoria Opetusvirasto 2.2.2017 HEL 2017-000848 T 03 00 00 Opetusvirasto antaa seuraavan lausunnon kaupunginhallitukselle: Helsingin kaupungin opetusvirasto
Orkestereiden talous 2000 2006
HELSINGIN KAUPUNGIN TIETOKESKUS Tutkimuskatsauksia 2007 8 HEIKKI HELIN Orkestereiden talous 2000 2006 Kuva: Heikki Tuuli Verkossa ISSN 1796-7236 ISBN 978-952-223-014-0 LISÄTIETOJA Heikki Helin p. (09)
Alueellinen museotyö ja kuntauudistus. Päivi Salonen Museonjohtajien tapaaminen 13.3.2012
Alueellinen museotyö ja kuntauudistus Päivi Salonen Museonjohtajien tapaaminen 13.3.2012 Kuntauudistuksen valmistelu Peruspalveluiden arvioinnin kehittäminen Museopoliittiset linjaukset Kuntauudistus Hallitusohjelma:
MUSEOT, TEATTERIT JA ORKESTERIT
TÄYTTÖOHJE 1(8) Ilmoitus käyttökustannuksista ja suoritteista vuonna 2014 MUSEOT, TEATTERIT JA ORKESTERIT YLEISTÄ Tällä kyselyllä kerätään rahoitusjärjestelmän edellyttämät museoiden, teattereiden ja orkestereiden
Kuntien kulttuuritoiminta muutoksessa
Kuntien kulttuuritoiminta muutoksessa Kulttuuriasiainneuvos Kirsi Kaunisharju Kuntien kulttuuritoimintalaki uudistuu käynnistystilaisuus 7.12.2017, Helsinki Taustaa Kulttuurin merkitys on lisääntynyt paikallisesti,
KYSELY 5/2005 Opintokeskukset VALTIONOSUUSJÄRJESTELMÄN EDELLYTTÄMIEN TIETOJEN TOIMITTAMINEN VUODELTA 2004 Vapaasta sivistystyöstä annetun lain (632/1998) 21 :n mukaan opintokeskusten tulee toimittaa valtionapuviranomaiselle
Miksi meillä on YTHS?
Tilannekatsaus AYY:n edustajiston jäsenille YTHS:n rahoituksen tilanteesta Miksi meillä on YTHS? Opiskelijaterveydenhuoltoon erikoistuminen Terveydenedistämistyö (yhteisöterveys) Ennaltaehkäisevää Tutkimukset
Selvitys eduskunnalle perusopetuksen ryhmäkokojen pienentämiseen suunnatun rahoituksen käytöstä
25.8.2009 Selvitys eduskunnalle perusopetuksen ryhmäkokojen pienentämiseen suunnatun rahoituksen käytöstä Tausta Pääministeri Matti Vanhasen II hallitusohjelmassa on asetettu tavoitteeksi, että ikäluokkien
25.8.2009/ täydennys 9.3.2010 Selvitys eduskunnalle perusopetuksen ryhmäkokojen pienentämiseen suunnatun rahoituksen käytöstä Tausta Pääministeri Matti Vanhasen II hallitusohjelmassa on asetettu tavoitteeksi,
TÄYTTÖOHJE 1(8) Ilmoitus käyttökustannuksista ja suoritteista vuonna 2011 MUSEOT, TEATTERIT JA ORKESTERIT YLEISTÄ Tällä kyselyllä kerätään rahoitusjärjestelmän edellyttämät museoiden, teattereiden ja orkestereiden
HE 83/2007 vp. huomioon eräitä sosiaalialan kehittämishankkeiden
HE 83/2007 vp Hallituksen esitys Eduskunnalle laeiksi kuntien valtionosuuslain 27 :n, sosiaali- ja terveydenhuollon suunnittelusta ja valtionosuudesta annetun lain 18 :n sekä opetus- ja kulttuuritoimen
00531 HELSINKI 040 348 7766. Laitostyyppi Museo Teatteri Orkesteri
ILMOITUS KÄYTTÖKUSTANNUKSISTA JA SUORITTEISTA VUONNA 2010 MUSEOT, TEATTERIT JA ORKESTERIT OPETUSHALLITUS Tieto ja rahoitus -yksikkö PL 380 Faksi 00531 HELSINKI 040 348 7766 Laitostyyppi Museo Teatteri
#KulttuuriVOS Esittävien taiteiden ja museoiden rahoitusjärjestelmän uudistustyön sidosryhmätilaisuus Paasitorni, Helsinki
#KulttuuriVOS Esittävien taiteiden ja museoiden rahoitusjärjestelmän uudistustyön sidosryhmätilaisuus 21.11.2017 Paasitorni, Helsinki 12.30 Ilmoittautuminen 13.00 Avaus ja tervetuloa Esittävien taiteiden